אריאלה עדוי הצטרפה אל יהודה סעדו ושניהם בדרך לחצי הגמר. מי יהיה השלישי שיעשה זאת?
אריאלה עדוי הפתיעה כמעט את כולכם כשזכתה במקום הראשון עם 57,589 הצבעות, כשאסף אברבוך הגיע אל המקום השני עם 52,663 הצבעות ואילו קסניה זמסקוב הסתפקה במקום האחרון עם 34,805 הצבעות בלבד.
ומה המצב אצלנו בתחרות? מעט מאוד משתתפים נתנו נקודות לאפשרות "אריאלה תסיים ראשונה, אסף שני". ביניהם, משתתפת חדשה יחסית בשם "מוטב מאוחר", שלקחה 47 נקודות מהטופס הזה, משתתף חדש שקרא לעצמו The6thAngel, שנתן לאופציה הזו 30 נקודות, וקוויג'יבו, שנתן 25 נק', וצבר בסך הכל 37 נקודות בטופס הנוכחי, מה שהעלה אותו מהמקום ה-54 אל המקום ה-23.
בצמרת הטבלה שוב מהפך, כש-QAV7 ו-ooll מתחלפים במקומות, והם נמצאים בהפרש של 5 נקודות זה מזה. פיקאסו טיפס אל המקום השלישי מהמקום הרביעי והוא נמצא 11 נקודות מהמקום השלישי. במקום הרביעי, במרחק של נקודה בלבד, ניצב mrgal, ונקודה אחת אחריו ניצב מד-דוג במקום החמישי.
עומרי רוטברד אכן ליווה את שיר הסולו של אריאלה עדוי, שסיימה במקום הראשון.
אף צמד של מלווים לא היה בחור ובחורה.
בשירה של אריאלה עדוי, "לבדי", הופיע שם של צבע בשורה "רק עץ אפור רועד מקור".
ומספר הקולות של קסניה זמסקוב, שסיימה אחרונה, אכן היה גבוה מ-25,000.
הטופס הנוכחי מתייחס אל התוכנית השלישית בשלב ה"ראש בראש", שתשודר ביום שני, 7/6/05. על הטפסים להגיע עד לפתיחתה של התוכנית.
אהבתי יותר את הגרסא של ג`ואי פוטר.
אריאלה בעצמה לא האמינה שזה קורה לה. אפשר היה לראות על פניה מן שוק בילתי ניתן לתיאור.
אבל אני חייב לציין שהיא מאוד התחבבה עלי במהלך השידור- אם זה המראה,מה שהיא משדרת או ההתנהגות הכללית. למרות שהפסדתי הרבה נקודות אני מאוד מרוצה מהבחירה.
קסניה הייתה ההימור העיקרי שלי אל מן תחילת העונה. נפילתה, מפילה אותי איתה ועכשו יהיה לי הרבה יותר קשה לשקם את עצמי.
ראוי לציין שזו עונה שניה רצוף שזה קורה לי- גם מיכל רשף לא הגיעה רחוק, אבל לפחות היא הגיעה לגלגל ההצלה. נו טוב- זה רק ספורט.
איזו הפתעה נעימה..:) ב-3 שבועות טיפוס ממקום 80 ומשהו נדמה לי ל-23.. עוד מעט אכבוש את העולם מוהאהאהא!!
לא יאמן שעדוי העפילה על אברבוך.
למרות שכולי בעד קסניה, שהתאהבתי בה עוד באודישן הראשון שלה, הנצחון של אברבוך נראה לי כמו עובדה גמורה.
זה מערער לי את כל חוקי הפיסיקה.
לא פעם הצהרתי פה על אהדתי לאריאלה עדוי, ואכן היא הייתה מוצלחת (לטעמי) אתמול. אבל יש רק בעיה אחת: קסניה הייתה טובה יותר. בחירת שיר טובה יותר, ביצוע מרגש יותר, והופעה סוחפת יותר. בשלב השביעיה היא הייתה חלשה ("עניין של זמן"? נו, באמת...), ולכן לא זיהיתי את הפוטנציאל, אבל ההופעה שלה אתמול הייתה מצוינת אפילו העיבודים של עמוס בן-דוד, שבד"כ מרגיזים אותי לאין שיעור, התאימו מאוד לשיר. לעומתה, אסף אברבוך, שגם אני הימרתי עליו כמנצח הבטוח, נתן ביצוע פושר מאוד (שוב- לטעמי) לשיר מרדים. הוא הרשים מאוד בשלב האודישנים, קירטע בשביעיה, וההופעה שלו אתמול לא הצדיקה שום עליה לגמר. בלי הרבה רחמים או סימפטיה הייתי מאחל לו את המקום השלישי, ולאריאלה את ההשתתפות בגלגל ההצלה.
~ot~ וזה המקום לשאול בקול רם: מה לא בסדר איתי? עד שהמתמודד (במקרה הייתה זו מתמודדת) החביב עליי מבטיח את עלייתו לשלב חצי הגמר, אני עוד מקונן על גורלה של מתחרה אחרת? האם לעולם לא יהיה ניתן להשביע את רעבוני, ולנצח נגזר עליי לכאוב תוך צפיה בכ"נ? וכמה מטאפורות משומשות אני עוד אוכל להכניס להודעה אחת? אני אומר לכם- אלוהים נותן אגוזים למי שאין לו שיניים. ואני, במצבי כרגע, מרגיש כמו זקנה הודית, שאיבדה את כל השיניים כבר בגיל 13.
ובשבוע הבא: אני מהמר על שיר ביטון ראשונה, מיכאל שני, וטלי אחרונה. אני אשמח לטעות גם הפעם, על אף שאין לי שום רגש אישי כלפי אף אחד מהם. כמו כן, אני חושב שכדאי להוסיף לטופס ההימורים גם שאלות על תגובותיה של ריקי גל. משהו בסגנון: "בכמה דימויים תשתמש ריקי במהלך משפט אחד? וכמה מהן יהיו מתחום הגיאוגרפיה/ אנטומיה/ גסטרונומיה/שחיה צורנית וכו`". זה יהיה להיט בטוח.
אני חייב להודות שכמו כולם, גם אני הופתעתי מאוד אתמול. הבאז סביב קסניה היה גדול כל-כך עד שנדמה היה שאפילו אם היא לא תטרח כלל להגיע בזמן לאולפנים - היא תזכה ברוב הקולות. אבל אם לשפוט על-פי הופעתה אמש, לא מגיע לה להמשיך בתוכנית. נכון, היא מצויידת בסיפור חיים מרגש, ועם 20 שכבות של מייק-אפ היא אפילו נראית לא רע, אבל חוץ מזה אין בה כלום. כשהיא שרה שירים שקטים ובלתי מורכבים במיוחד, הקול הרך והנעים שלה מצייר תמונה מסולפת של זמרת מעולה. אך האמת מתגלה בשירים הדורשים קול גדול או הופעה "עליזה" - שם פשוט אין לה את זה.
לשמחתי אורלי הקליטה לי את סעדו, החבר החדש שלי, באחד השירים הכי אהובים עלי ."בין האצבעות".
ושאלה לברק: מה דינם של כל שאלות הבונוס הללו? מחכים לבחירת הכוכב ואז מוסיפים אותן? והאם אני יכולה להמר כל פעם על כוכב נולד אחר, או שמרגע שבחרתי במישהו- אני לא יכולה לבחור באחרים?
במי שאת רוצה מתי שאת רוצה ואיך שאת רוצה. כשתתברר התשובה לכל אחת מהשאלות - תתבררנה נקודות הבונוס (בדיוק כמו שהיה שנה שעברה).
כל הארבעה, עלו והצליחו.
גם אני הופתעתי מזכייתה המפתיעה של אריאלה. גם אני לא צפיתי לזה, אבל סיבוב חטוף בYNET( http://www.ynet.co.il/articles/0,7340,L-3092599,00.html) הראה לי שאולי מעורבים כוחות אחרים.
את מי אתה מאשים, או במי אתה חושד, בקונספירציה?
זאת הצורה שבה הימורים עובדים: יש פייבורייטים, שלהם סיכויים טובים, ויש לונג-שוטים, שלהם סיכויים פחות טובים, אבל הימורים עליהם, מטבע הדברים, משתלמים יותר. בית ההימורים קובע את תחשיבי הסיכויים והתמלוגים (1:45 לעדוי, 1:1.8 לקסניה) מתוך ידיעה שפחות אנשים יהמרו על הלונג-שוטים (במקרה הזה, עדוי). כלומר, או שהרבה אנשים יזכו במעט (יחסית) כסף, או שהרבה אנשים זוכים בהרבה כסף. בכל מקרה, ההוצאות של בית ההימורים יישארו פחות או יותר אותו הדבר, כך שאין להם שום אינטרס להטות את התוצאה.
האפשרות השניה היא שאנשים הימרו בכוונה תחילה על המשתתפת בעלת הסיכויים הנמוכים ביותר, ואז הציפו את המערכת בהצבעות כדי להגדיל באופן מלאכותי את הסיכוי שלהם לזכות. האפשרות הזאת הגיונית הרבה יותר, אבל: על פי התאוריה הזאת, חלק גדול מאוד מהקולות שקיבלה עדוי היו למעשה "מגוייסים". אם באופן "טבעי",בלי התערבות המהמרים, היא היתה מגיעה (כפי שצפו לה) למקום האחרון, זה אומר שלפחות 30,000 מהקולות שקיבלה היו קולות מהמרים. תוסיף לזה את העובדה שמספר ההצבעות הכולל בתכנית הנוכחית היה ממילא קטן בהרבה מזה של התכנית הקודמת (שבה לא היה שום חשד להטיה קונספירטיבית, שהרי הפייבורייט ניצח). יוצא שאלמלא קולות המהמרים, התכנית האחרונה היתה מקבלת בערך 50,000 קולות פחות מהתכנית הקודמת. זה הפרש עצום. לאן הלכו ה-SMSים?
חוץ מזה, תאורית הקונספירציה הזאת מסבירה אולי את הנצחון הבלתי צפוי של אריאלה, אבל לא את מספר הקולות הנמוך באופן מאוד מפתיע של קסניה. בקיצור, תיאורטית זה אפשרי שהיה כאן תרגיל עוקץ מתוחכם, אבל על פי הנתונים הקיימים זה בהחלט לא סביר. זו לא היתה קונספירציה, סתם אי צדק.
שיטת ההצבעה יכולה להביא להצבעות יזומות של בית ההימורים. הוא יכול להטות את תוצאות ההצבעה.
סעדו ניצח, נכון. אבל צורת הניצחון שלו היא גם מחשידה-יותר מפי שתיים משתי המתמודדות האחרות יחד- זה נראה לי תמוה כבר אז.
שבית ההימורים, אפילו אם הוא *יכול* להטות את התוצאה, לא *צריך* לעשות את זה. הוא לא ירוויח מזה כלום.
הזדרזו. אתם יכולים לשלוח רק עד פתיחת התוכנית, הערב בשעה 20:45.
היא תוכנית ספיישל לשבועות, שלא מהווה חלק מהתחרות, ולכן השבוע לא יתפרסם טופס חדש.
שיר ביטון סיימה בתוכנית הנוכחית במקום הראשון, בהפרש של 3117 קולות ממיכאל קירקילן שסיים במקום השני. בסך הכל היו 148,888 מצביעים.
1. המנצחים של התוכניות הקודמות (סעדו ועדוי), לא ליוו אף אחד משלושת שירי הסולו.
3. שיר ביטון בקושי פתחה את הפה, וכבר היא שרה את השורות "והלילה, העיניים עייפות עד אור הבוקר, השפתיים לוחשות ללא מנוח" - שני אברי גוף שהופיעו בשיר הסולו שלה.
5. מספר הקולות של טלי מיכאלי, שסיימה אחרונה, אכן היה נמוך מ-30,000.
איך זה השפיע על התחרות שלנו? ביג טיים. QAV7 שלא שלח טופס צנח מהמקום הראשון אל המקום התשיעי, ואילו ooll, שדורג לפני התוכנית במקום השני, לקח 13 נקודות בלבד, וירד אל המקום הרביעי.
אל המקום הראשון עלה mrgal מהמקום הרביעי, שצבר 33 נקודות, בדרך אל 261.
רותם במקום השני עם 46 נק` מהטופס הנוכחי, ובסה"כ 258 (עלייה מהמקום התשיעי).
little holiday עלתה מהמקום העשירי אל המקום השלישי, עם 49 נק` בטופס. סה"כ 256.
ל-ooll שבמקום הרביעי 253 נקודות.
5. פיקאסו, 252 נק`.
6. מד-דוג ו-mitch עם 251 נק` לכל אחד.
8. עוז, 250 נק`.
9. QAV7 עם 245 נק`.
10. ANGEL N עם 244 נק'.
הטבלה המלאה תפורסם מחר.
אני מקום ראשון!!!
חבל שלא הימרתי את הכל בשאלה הראשונה ששיר תהיה מקום ראשון ומישה אחריה... זה היה ידוע מראש!!!
א-ב-ל בגלל ההפתעה משבוע שעבר , לא לקחתי סיכונים!